
R  E  P  U  B  L  I  K  A    H  R  V  A  T  S  K  A
POŽEŠKO-SLAVONSKA ŽUPANIJA
[image: ]GRAD POŽEGA
Gradonačelnik
KLASA: 940-01/25-01/18
URBROJ: 2177-1-06/01-26-4
Požega, 1. rujan 2026.
Na temelju članka 23. Zakona o upravljanju nekretninama i pokretninama u vlasništvu Republike Hrvatske (Narodne novine, broj: 155/23.), članka 5. i 8. Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te o postupcima u vezi sa stjecanjem nekretnina i drugih stvarnih prava u korist Republike Hrvatske, (Narodne novine, broj: 64/25.), te članka 62. stavka 1. alineje 4., članka 120. Statuta Grada Požege (Službene novine Grada Požege, broj: 2/21., 11/22. i 3/26.) i Odluke Gradonačelnika o pokretanju postupka prodaje na temelju javnog natječaja nekretnina u vlasništvu Republike Hrvatske, KLASA: 940-01/25-01/27, URBROJ: 2177-1-06/04-25-2 od 19. siječnja 2026. godine i  Odluke Gradonačelnika o pokretanju postupka prodaje na temelju javnog natječaja nekretnina u vlasništvu Republike Hrvatske, KLASA: 940-01/26-01/25, URBROJ: 2177-1-06/04-26-2 od 17. kolovoza 2026. godine, raspisuje se
JAVNI NATJEČAJ
[bookmark: _Hlk158016047]za prodaju nekretnine u vlasništvu Republike Hrvatske
I.	Grad Požega prodaje nekretninu u vlasništvu Republike Hrvatske:
	r.b. 
	Nekretnina oznake k.č.br.
	Zemljišno-knjižni opis nekretnine
	k.o./
zk.ul.br.
	Površina
(m2)
	Početna cijena
	Prostorno-planska namjena

	[bookmark: _Hlk209704646]1.
	382/7
(suvlasnički dio RH)
	Hrvatskih branitelja,
dvorište
	Požega
14168
	519 m2
	4.766,67
	Građevinsko područje – mješovita namjena


[bookmark: _Hlk123122804]II.	JAVNI NATJEČAJ SE PROVODI KAO JAVNI POZIV ZA JAVNO PRIKUPLJANJE PONUDA 
[bookmark: _Hlk123122927]Javni natječaj provodi Povjerenstvo za prodaju nekretnina u vlasništvu Republike Hrvatske. 
Javni poziv traje 30 dana od dana njegove objave.
III.	UVJETI JAVNOG POZIVA
Pravo sudjelovanja na javnom natječaju imaju sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor te državljani onih država s kojim Republika Hrvatska ima Ugovor o reciprocitetu stjecanja nekretnina, te pravne osobe koje imaju sjedište u Republici Hrvatskoj ili državi koja čini Europski gospodarski prostor.
Za sudjelovanje na javnom natječaju obvezno je izvršiti uplatu jamčevine u visini od 10% ukupne početne kupoprodajne cijene nekretnine, a što za nekretninu pod rednim brojem 1. iznosi 476,67 eura, na IBAN Grada Požege, broj: HR8123600001835100008, s pozivom na broj: HR68 7706-OIB, opis plaćanja: uplata jamčevine uz naznaku nekretnine k.č.br. za koju je uplaćena. Valjanom uplatom jamčevine smatra se uplata čija je transakcija vidljiva na računu nadležnog tijela najkasnije na dan isteka roka za predaju pisanih ponuda.
[bookmark: _Hlk123804937]Prijava za sudjelovanje na javnom natječaju ponude dostavlja se pisanim putem i mora sadržavati:
· dokumentaciju koja sadrži osnovne podatke o ponuditelju uz dostavu odgovarajućih dokaza (OIB, dokaz o prebivalištu, odnosno sjedištu ponuditelja, dokaz o državljanstvu, odnosno podatke iz sudskog registra za pravne osobe i dr.)
· dokaz o izvršenoj uplati jamčevine
· visinu ponuđene kupoprodajne cijene
· izjavu ponuditelja, ovjerenu od javnog bilježnika, kojom se obvezuje da će, u slučaju ako njegova ponuda bude prihvaćena, sklopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda.
Rok za dostavu ponuda je 1. listopad 2026. godine, na adresu: Grad Požega, Trg Sv. Trojstva 1, 34000 Požega, s tim da se danom predaje ponude smatra dan predaje pisane ponude neposredno u pisarnicu Grada Požege ili putem pošte na način da preporučena pošiljka bude zaprimljena u pisarnici Grada Požege do dana i sata određenog kao rok za predaju ponuda.
Nepotpune i nepravodobne ponude  neće se razmatrati.
Podnošenjem ponude ponuditelj je izričito suglasan da nadležno tijelo može prikupljati, koristiti i dalje obrađivati podatke u svrhu provedbe javnog poziva za provedbu javnog natječaja sukladno Zakonu o provedbi Opće uredbe o zaštiti podataka (»Narodne novine«, broj: 42/18.) te iste javno objaviti sukladno Zakonu o pravu na pristup informacijama (»Narodne novine«, broj: 25/13., 85/15. i 69/22.)
Pisana ponuda i prilozi dostavljaju se uz ponudu za svaku pojedinu nekretninu u zatvorenoj omotnici.
Pisana ponuda i cjelokupna dokumentacija mora biti numerirana na način da je označen svaki broj stranice ponude i dokumentacije te mora biti uvezana u cjelinu na način da je ponuda s cjelokupnom dokumentacijom prošivena i spojena s vrpcom i jamstvenikom tako da nije moguće naknadno vađenje ili umetanje listova ili dijelova ponude, kao i da će se ponude koje su zaprimljene, a nisu uvezane i numerirane na opisani način smatrati nevaljanim te se neće razmatrati te da se ponuda uvezana spiralnim uvezom neće smatrati valjanom.
Kod predaje pisane ponude na prednjoj strani i poleđini omotnice potrebno je napisati redni broj pod kojim je nekretnina u oglasu navedena uz upozorenje »PONUDA ZA KUPNJU NEKRETNINE – NE OTVARATI« .
U ponudi kupoprodajna cijena mora biti navedena u eurima, a ponude dostavljene u drugoj valuti neće se razmatrati.
U slučaju da isti ponuditelj dostavi više ponuda za istu nekretninu, valjanom smatrati isključivo ponuda s najvišim iznosom ponuđene cijene.
Ako pristignu dvije ponude s istim iznosom ponuđene cijene, koji je ujedno i najviši ponuđeni iznos, ponuditelji će biti pozvani preporučenom pošiljkom putem pošte ili elektroničkom poštom na adresu koju su naznačili u svojoj ponudi da u roku od pet dana od primitka poziva dostave novi iznos ponuđene cijene na način opisan uvjetima javnog poziva za podnošenje ponuda za kupnju nekretnina.
U javnom pozivu za provedbu javnog natječaja mogu sudjelovati fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor, Švicarske konfederacije te onih država s kojima Republika Hrvatska ima utvrđenu uzajamnost u stjecanju prava vlasništva nekretnina, kao i pravne osobe koje imaju sjedište u Republici Hrvatskoj, državi koja čini Europski gospodarski prostor, Švicarskoj konfederaciji ili u onim državama s kojima Republika Hrvatska ima utvrđenu uzajamnost u stjecanju prava vlasništva nekretnina.
Najpovoljnijim ponuditeljem smatra se pravna ili fizička osoba koja ponudi najviši iznos cijene koja mora biti viša od početne cijene nekretnine i izražena u eurima, uz uvjet da ispunjava i sve druge uvjete iz javnog poziva.
Najpovoljniji ponuditelj koji odustane od ponude, ili odustane od sklapanja ugovora o kupoprodaji nekretnine, ili ne uplati kupoprodajnu cijenu u roku, gubi pravo na povrat jamčevine.
Najpovoljniji ponuditelj dužan je u roku od 15 dana od dana dostave ugovora o kupoprodaji nekretnine isti potpisati i dostaviti Gradu Požegi, a u suprotnom Grad Požega nije vezan odlukom o odabiru najpovoljnijeg ponuditelja.
Najpovoljnijem ponuditelju uplaćena jamčevina vratit će se bez prava na zakonsku zateznu kamatu za razdoblje od njezine uplate do isplate i to nakon što uplati kupoprodajnu cijenu u cijelosti.
Najpovoljniji ponuditelj dužan je snositi troškove izrade procjembenog elaborata i trošak izrade energetskog certifikata za nekretninu koja je predmet prodaje.
Ostalim ponuditeljima izvršit će se povrat uplaćene jamčevine bez prava na zakonsku zateznu kamatu za razdoblje od njezine uplate do isplate.
Nekretninom se raspolaže u stanju »viđeno – kupljeno«.
Grad Požega može odustati od prodaje u svako doba prije sklapanja ugovora, uz povrat iznosa uplaćene jamčevine ponuditelju bez prava na zakonsku zateznu kamatu za razdoblje od njezine uplate do isplate te da prodavatelj ne snosi materijalnu ili drugu odgovornost prema ponuditeljima, niti ima obvezu obavijestiti ih o razlozima za takav postupak
U postupku javnog prikupljanja ponuda ponuđena kupoprodajna cijena mora biti veća od početne cijene nekretnine iz javnog poziva i mora biti navedena u eurima.
IV.	IZBOR NAJPOVOLJNIJEG PONUDITELJA
Najpovoljnijim ponuditeljem smatrat će se onaj koji uz ispunjenje uvjeta iz javnog poziva ponudi i najviši iznos kupoprodajne cijene.
U slučaju da prvi najpovoljniji ponuditelj odustane od svoje ponude, najpovoljnijim ponuditeljem smatrat će se sljedeći ponuditelj koji je ponudio najvišu cijenu uz uvjet da je veća od početne cijene. Prvi najpovoljniji ponuditelj koji odustane od ponude gubi pravo na povrat jamčevine.
Prodavatelj Grad Požega zadržava pravo odustajanja od prodaje u svako doba prije potpisivanja ugovora, uz povrat iznosa jamčevine.
Prodaja se obavlja po načelu »viđeno - kupljeno«.
Kupac je dužan kupoprodajnu cijenu za kupljenu nekretninu/ne platiti u roku od 30 dana od dana sklapanja kupoprodajnog ugovora.
[bookmark: _Hlk160438381][bookmark: _Hlk123124164]Javno otvaranje ponuda će se održati dana 6. listopada 2026. godine u 12:00 sati u Gradskoj vijećnici Grada Požege, Trg Svetog Trojstva 1, 34000 Požega.
Ovaj Javni natječaj bit će objavljen na web-stranici Grada Požege na službenim mrežnim stranicama Ministarstva, Hrvatske gospodarske komore i u javnom glasilu „Večernji list“. 
Podatke o nekretnini koja je predmet ovog javnog natječaja zainteresirani ponuditelji mogu dobiti svakim radnim danom od 8,00 do 14,00 sati u Upravnom odjelu za gospodarstvo, razvoj, zelenu tranziciju, komunalne djelatnosti i upravljanje imovinom Grada Požege, soba broj: 10 ili na telefon broj: 034/311-324.

